BECKWITH] TEXT AND TRANSLATION 607 
Ma ia manawa mai, he mea mau ia Kekalukaluokewa ka hele 
pinepine 1 o Hinaikamalama i kela po keia po me kona ike oleia; a 
hala he anahulu okoa o ko Kekalukaluokewa hoomau ana e hana 
hewa me Hinaikamalama me ka ike ole o kana wahine; no ka mea, ua 
uhi paapuia ko Laielohelohe ike e ka ona awa mau, mamuli o ka 
makemake o kana kane. 
I kekahi la, kupu ka manao aloha i kekahi wahine kamaaina no 
Laielohelohe: nealila. hele mai la ua kamaaina wahine nei e launa 
me ke Alii wahine. 
Ta Kekalukaluokewa me na kanaka ma ka hale kahi-olona, ia 
manawa i launa ai ka wahine kamaaina me Laielohelohe, me ka i 
aku ma kana olelo hoohuahualau, “ Pehea ko Alii kane? Aole anei 
he wilani, a kani uhu maii kekahi manawa no ka wahine?” 
I aku la o Laielohelohe, “Aole, he maikai loa maua e noho nei.” 
Olelo hou ke kamaaina, “ Malia paha-he hookamani.” 
“Ae paha,” wahi a Laielohelohe, “aka, i ka’u ike aku a maua e 
noho nei, he oluolu ko maua noho ana.” 
Ja manawa, olelo maopopo aku la ke kamaaina me ka i aku, “Auhea 
oe? O ka maua mahinaai aia ma kapa alanui ponoi; i ka wanaao, 
ala aku la ka’u kane i ka mahiai ma ua mahinaai nei a maua, i kuu 
kane nae e mahiai ana, hoi mai ana no o Kekalukaluokewa mai 
Haneoo mai, manao koke ae la no kuu kane me Hinaikamalama no, 
hoi ae kuu kane a olelo ia’u, aole nae wau i hoomaopopo. A ma ia 
po mai, i ka puka’na mahina, ala ae la wau me ka’u kane, a iho aku 
la i ka paeaea aweoweo ma ke kai o Haneoo; ia mana e hele ana, 
a hikii ke alu kahawai, nana aku Ja maua e hoea mai ana keia mea 
maluna o ke ahua i hala hope ia maua; ia manawa, alu ae la maua e 
pee ana, aia nae o Kekalukaluokewa keia e hele nei, alaila, ukali 
aku Ja maua ma ko iala mau kapuai, a hiki maua ma kahi kokoke i ka 
hale o Hinaikamalama, aia nae ua komo aku no o Kekalukaluokewa; 
ia maua i ka lawai-a, a hoi mai maua a ma kahi no a makou i halawai 
mua al, loaa iho Ja maua ia Kekalukaluokewa e hele ana, aole ana 
olelo ia aole hoi a maua olelo ia ia. Pau ia; i keia la hoi, olelo ponoi 
mai la ke kahu o Hinaikamalama ia’u, he kaikuahine no kuu kane. 
anahulu ae nei ka launa ana o na’lii, na’u nae 1 hoohuahualau akn; 
a nolaila, hu mai ko’u aloha me ka’u kane ia oe, hele mai nei wau e 
hai aku ia oe.” 
